techiaith/cofnodycynulliad_en-cy huggingface dataset:
English: Yes, that's exactly what we have. We are looking at targeting new sectors, and certainly, targeting parents, especially parents who send their children to Welsh-medium education, is a priority for us. The sort of work the centre has been able to do recently includes establishing a national partnership with Mudiad Meithrin, for example, where we are going to invest in sessions with parents who send their children to the Ti a Fi sessions, for example, where parents will have some training in Welsh language and some training in parenting. Our goal then would be to make sure that those parents know where they can attend Welsh for adults courses that are local to them. So, we'll be targeting those parents as they make those choices for their children. We are also working, through our providers, to ensure that Welsh classes are available in convenient locations for parents. At the moment, there are specific courses for Welsh for the family, and they are more successful in some areas than others, but we are looking at investing in innovative projects in Llanelli, for example, which will target those parents who are sending their children to Welsh-medium schools in that area. But, that's just an example, of course; we are very aware of the need to target parents across Wales and there's more than one way of doing that.
Welsh: Ydym, yn union. Rŷm ni'n awyddus iawn i dargedu sectorau newydd ac, yn amlwg, mae targedu rhieni, yn enwedig rhieni sy'n anfon eu plant i addysg Gymraeg, yn flaenoriaeth. Mae'r math o waith y mae'r ganolfan wedi gallu'i wneud yn ddiweddar yn cynnwys sefydlu partneriaeth genedlaethol gyda Mudiad Meithrin, er enghraifft, lle rŷm ni'n mynd i fuddsoddi mewn sesiynau gyda rhieni sy'n anfon eu plant i gylchoedd Ti a Fi, er enghraifft, lle bydd y rhieni'n derbyn peth hyfforddiant Cymraeg a pheth hyfforddiant rhianta. Ein nod ni, wedyn, fydd gwneud yn siŵr bod y rhieni hynny'n gwybod lle y gallan nhw fynychu cyrsiau Cymraeg i oedolion sy'n lleol iddyn nhw. Felly, rŷm ni'n targedu rhieni wrth iddyn nhw wneud dewisiadau dros eu plant. Rŷm ni hefyd yn gweithio, trwy ein darparwyr ni, i sicrhau bod dosbarthiadau Cymraeg ar gael mewn lleoliadau cyfleus i rieni. Ar hyn o bryd, mae yna gyrsiau penodol - 'Cymraeg i'r teulu' yw'r enw arnyn nhw - ac maen nhw'n fwy llwyddiannus mewn rhai ardaloedd nag eraill, ond rŷm ni ar fin buddsoddi mewn projectau arloesol yn ardal Llanelli, er enghraifft, fydd yn targedu, eto, rhieni sydd yn anfon eu plant i ysgolion cyfrwng Cymraeg yn yr ardal honno. Ond, enghraifft yw honno'n unig; rŷm ni'n hollol ymwybodol o'r angen i dargedu rhieni ar draws Cymru ac mae yna fwy nag un ffordd o wneud hynny.
English: This is one of the advantages, of course, of establishing a national body, in that we, on a national level, can maintain a relationship with them. Last year, we only worked on an information-sharing project with them. This year, we've been able to invest in a real project, if you like, establishing a project called Clwb Cwtsh, which is a true partnership between both organisations, because we are, really, targeting the same audience. It's a pilot project and we shall see how successful it will be. But, what's important now, because that national partnership has been established, is that we now look at the local relationships between the officers of Mudiad Meithrin and our providers in every area of Wales. But, certainly, we see it as a very important strategic partnership.
Welsh: Dyma un o fanteision, mewn gwirionedd, sefydlu corff cenedlaethol, sef ein bod ni, ar lefel genedlaethol, yn gallu cynnal perthynas gyda nhw. Y llynedd, fe wnaethom weithio ar broject rhannu gwybodaeth yn unig gyda nhw. Eleni, rŷm ni wedi gallu buddsoddi mewn project go iawn, gyda phroject o'r enw Clwb Cwtsh wedi'i sefydlu, sydd wir yn bartneriaeth rhwng y ddau sefydliad, gan ein bod ni, mewn gwirionedd, yn targedu'r un gynulleidfa. Project peilot yw e; fe gawn ni weld pa mor llwyddiannus fydd e. Ond, beth sy'n bwysig nawr yw, nawr bod y berthynas genedlaethol wedi'i sefydlu, fod y berthynas leol yn datblygu rhwng swyddogion y mudiad a'n darparwyr ni ymhob man yng Nghymru. Ond, yn sicr, rŷm ni'n ei gweld fel partneriaeth strategol bwysig iawn.
English: Could I just ask to start with, please, do you know how many people who are working with your providers have learnt Welsh as adults themselves?
Welsh: A allaf i jest ofyn, i ddechrau, a ydych chi'n gwybod faint o bobl sy'n gweithio gyda'r corff neu gyda'ch darparwyr sydd wedi dysgu Cymraeg fel oedolion eu hunain?
English: That's a very interesting question. We've just carried out some research into the workforce, because the workforce is important to us, but I'm not sure if it's one of the questions -
Welsh: Cwestiwn diddorol iawn. Rŷm ni newydd wneud ymchwil i'r gweithlu, gan fod y gweithlu'n bwysig i ni, ond nid wyf yn siŵr os ydy hynny'n un o'r cwestiynau sydd -
English: It is one of the questions, but I don't have the figure in front of me at the moment, but I can provide that to you. It was one of the questions and the figure was quite high.
Welsh: Mae e'n un o'r cwestiynau, ond nid yw'n ffigwr sydd gennym ni ar hyn o bryd, ond fe allwn ni ei ddarparu i chi yn sicr. Roedd e'n un o'r cwestiynau ac roedd y ffigwr yn sylweddol.
English: Could you send that to us once you have the results?
Welsh: A fuaset ti'n gallu anfon rhywbeth pan fydd y canlyniadau wedi cael eu sortio?
English: But, that research that we have done is important, because it does demonstrate that we have around 500 tutors at the moment, with around 80 per cent working part-time in our field. So, when we're talking about providing training and training them in providing new courses, we do have to be aware of the nature of the workforce that we're working with. Also, it'll come as no surprise for you to hear that the numbers working in this area under 30 are low. So, over the next few years, we need to look at that, and we're about to launch a scheme to develop the workforce, where we will, perhaps, be targeting people who are younger who may want to come into the sector to work. We'll also be looking at how we can offer some short courses leading to qualifications that will be suitable for people who can support us, people of high quality who can provide excellent lessons. So, we will be looking at that over the ensuing period. We haven't done that work as of yet, but, certainly, moving forward, that's a major piece of work for us.
Welsh: Ond, mae'r ymchwil yna rŷm ni wedi'i wneud yn bwysig achos mae'n dangos bod gennym ni oddeutu 500 o diwtoriaid ar hyn o bryd, gyda tua 80 y cant yn gweithio'n rhan amser i'r maes. Felly, pan rŷm ni'n sôn am roi hyfforddiant a'u hyfforddi nhw mewn darparu cyrsiau newydd, mae'n rhaid i ni fod yn ymwybodol o beth yw natur y gweithlu rŷm ni'n gweithio gyda fe. Hefyd, ni fydd yn syndod ichi glywed bod y nifer sy'n gweithio yn y maes o dan 30, er enghraifft, yn isel. Felly, dros y flwyddyn neu ddwy nesaf, yn amlwg, rŷm ni ar fin datblygu cynllun i ddatblygu'r gweithlu, lle y byddwn ni, efallai, yn targedu pobl o oedrannau is i ddod i mewn i'r sector i weithio. A hefyd, yn edrych ar sut allwn ni gynnig cymwysterau byr, o bosib, a fydd yn addas i bobl fydd yn gallu ein cynorthwyo ni, pobl o ansawdd uchel sy'n gallu darparu gwersi gwych. Felly, byddwn ni'n edrych ar hynny dros y cyfnod nesaf. Nid ydym ni wedi gwneud y gwaith yna eto, ond, yn sicr, wrth fynd ymlaen, dyna un o'r darnau mawr o waith sydd gennym ni.
English: So, you're targeting age rather than a particular workforce. Because I'm just looking at the figures you've given us here in relation to organisations you're in touch with at the moment, and you work, of course, with the Welsh Government, and it goes right down to bodies that are sponsored by the Welsh Government. I see in the private sector only 10 organisations are actually taking part in the work at the moment. Are they big companies? Can you perhaps share some information about that?
Welsh: Felly, rŷch chi'n targedu oedran yn lle gweithle penodol, er enghraifft. Rwy jest yn mynd drwy'r ffigurau roeddech chi wedi eu rhoi inni ynglŷn â'r sefydliadau yr ydych chi'n cysylltu â nhw ar hyn o bryd, ac rwy'n gweld eich bod chi'n gweithio gyda Llywodraeth Cymru, wrth gwrs, ac mae'n mynd reit lawr i gyrff sy'n cael eu noddi gan Lywodraeth Cymru. Rydw i'n gweld yn y sector preifat, dim ond 10 firm neu gwmni sydd yn cymryd rhan yn eich gwaith ar hyn o bryd. A ydyn nhw'n gwmnïau mawr? A ydych chi'n gallu jest rhannu tipyn bach o fanylion ar hynny?
English: Yes, no problem. The Work Welsh scheme obviously provides help for specific workplaces. We have piloted one major scheme with BT Cymru. With BT, we've been having discussions with the senior management of the company and have developed a scheme that is unique for them, which has led to 350 of their staff learning Welsh in the call centre in Swansea. So, it was a new pilot for us, and we wanted to see how that developed when working with a large company such as BT. So, that scheme is in place, and the intention now is to work with other large companies. We've also formed a partnership with the Federation of Small Businesses and Business Wales in order to access far more small and medium-sized enterprises and to provide training to them -
Welsh: Dim problem. Mae'r cynllun Cymraeg Gwaith yn amlwg yn cynnig darpariaeth i weithleoedd yn benodol. Felly, mi ydym ni wedi peilota un cynllun ar raddfa fawr efo BT Cymru. Felly, efo BT Cymru, rydym ni wedi trafod lot efo rheolwyr uwch y cwmni ac rydym ni wedi datblygu cynllun sydd yn unigryw ar eu cyfer nhw, sydd yn arwain at 350 o'u staff nhw yn dysgu Cymraeg yn y ganolfan alwadau yn Abertawe. Roedd o'n beilot newydd inni. Yn amlwg, roeddem ni eisio gweld sut y byddai'n datblygu yn gweithio efo cwmni mawr fel BT. Mae'r cynllun wedi ei sefydlu, felly, yn sicr y bwriad ydy symud ymlaen i weithio efo rhai cwmnïau mawr eraill. Rydym ni hefyd wedi sefydlu partneriaeth efo Busnes Cymru a'r Ffederasiwn Busnesau Bach er mwyn cyrraedd llawer mwy o fusnesau bach a chanolig eu maint a chynnig hyfforddiant -
English: Sorry, I don't want to interrupt. You're saying that you've just started this work. Of course, Wales depends very much on - I don't remember the figures off the top of my head, but most businesses in Wales are very, very small businesses, aren't they? So, it's important from my point of view that you work with them also and find a way of working with them that doesn't depend on people coming out of the workplace - workforce, sorry, I should say. When are you going to start that, because it's very important for me to understand what your targets will be in the next five years?
Welsh: Sori, nid oeddwn eisiau mynd yn groes i ti yn fanna. Yr ydych chi newydd ddechrau'r gwaith yma, achos, wrth gwrs, rydych chi'n gwybod bod Cymru'n dibynnu ar - nid wyf i'n cofio'r ffigurau off top fy mhen i nawr, ond mae'r mwyafrif o'n busnesau yn fusnesau bychain iawn, iawn, felly mae'n bwysig o'm safbwynt i eich bod chi'n gweithio gyda nhw hefyd ac yn ffeindio ffyrdd i weithio gyda nhw sydd ddim yn dibynnu ar bobl yn dod mas o'r gweithle - sori, gweithlu; defnyddiais yr un anghywir. Pryd ydych chi'n mynd i ddechrau ar hynny, achos mae'n bwysig imi ddeall beth fydd eich targedau yn ystod y pum mlynedd nesaf?
English: The Work Welsh scheme has been in place since April 2017, so we're in the first year of that scheme at the moment. We're still waiting to hear whether that scheme is to continue for next year. It's been very successful. We have reached our targets and have made progress from the original targets. The coverage has been very broad; we've been in touch with over 700 employers. So, certainly, there are certain sectors that are more of a priority. Health and care is certainly one, and we will be engaging further with the private sector; that is certainly a priority, too.
Welsh: Felly, mae'r cynllun Cymraeg Gwaith ar waith ers mis Ebrill 2017, felly, rydym ni dal ym mlwyddyn gyntaf y cynllun ar hyn o bryd. Rydym ni'n aros ar hyn o bryd i gael clywed a fydd parhad i'r cynllun flwyddyn nesaf. Mae'r cynllun wedi bod yn hynod lwyddiannus. Rydym ni wedi cyrraedd y targedau ac wedi cynyddu o'r targedau gwreiddiol. Mae'r sylw wedi bod yn eang iawn; rydym wedi ymgysylltu efo dros 700 o gyflogwyr. Felly, yn sicr, wrth symud ymlaen, mae yna rai sectorau penodol sydd o fwy o flaenoriaeth. Mae iechyd a gofal yn sicr yn un, a byddwn i'n dweud bod ymgysylltu ymhellach efo'r sector breifat yn arall, yn sicr.
English: Thank you for that. In relation to geography, then, are there gaps in your provision? I'm thinking specifically about more underprivileged areas.
Welsh: Diolch am hynny. O safbwynt daearyddiaeth, a oes yna fylchau yn eich darpariaeth? Rydw i'n meddwl yn arbennig am ardaloedd difreintiedig, beth yw'ch gwaith ar -
English: In terms of Work Welsh or the main streams of our activity?
Welsh: O ran Cymraeg Gwaith neu o ran y brif ffrwd?
English: Well, more the Work Welsh programme, because you have answered Jenny's question.
Welsh: Y gwaith - ie, y gwaith, achos rydych chi wedi ymateb i gwestiwn Jenny.
English: The Work Welsh programme is a national programme. So, the employers who have interacted with the programme are spread across Wales. Some 70 per cent of employers are within the public sector the moment. We targeted them specifically. But, the range of 700 employers is very broad indeed, from one end of Wales to the other.
Welsh: Mae Cymraeg Gwaith yn genedlaethol. Felly, mae'r sylw gan y cyflogwyr sydd wedi ymgysylltu efo'r cynllun ar draws Cymru gyfan. Mae tua 70 y cant o'r cyflogwyr o fewn y sector gyhoeddus ar hyn o bryd. Nhw wnaethom ni eu targedu yn benodol. Ond mae'r amrywiaeth o gyflogwyr, y 700 o gyflogwyr sydd wedi ymgysylltu, yn eang tu hwnt - o un pen Cymru i'r llall, i ddweud y gwir.
English: Okay. And are you going to concentrate on underprivileged areas, for example, or places where Welsh is already in the community, but there's a risk of losing it?
Welsh: Ocê. A ŷch chi'n mynd i ganolbwyntio ar lefydd difreintiedig, er enghraifft, neu lefydd lle mae'r Gymraeg yn y gymuned yn barod, ond mae yna risg o'i cholli?
English: But what I'm trying to get at here is: it's easy to go to bodies that are subject to standards or those that have schemes, for example, but for those that are not in that position, they don't look at the Welsh language, perhaps, in the same way. They don't see it as an opportunity, shall we say. So, what are you saying when you're going out with your marketing message? What are you telling these people? I'm sure you're doing it in different ways. I've seen some things on Facebook, for example.
Welsh: Pwynt fy nghwestiwn i, beth roeddwn i'n cyfeirio ato, yw hyn: mae'n hawdd mynd i gyrff sydd o dan safonau, neu sydd â chynlluniau, er enghraifft, ond y rhai nad oes ganddynt yr anghenion yna, efallai nad ydyn nhw'n edrych ar y Gymraeg fel cyfle, cawn ni ddweud. Felly, beth yw cynnwys eich neges farchnata, a sut ydych chi'n gwneud hynny mewn gwahanol ffyrdd, siŵr o fod? Rydw i wedi gweld y stwff ar Facebook, ac yn y blaen.
English: Well, the message is that, if your business wants to provide a good service for the people of Wales, then a bilingual service is the best possible service. There are benefits for the business in providing bilingual services, and there is evidence of that, I think. Our message is - . That is, we are so enthusiastic about what learning Welsh can give you as an individual; there are all sorts of reasons for learning Welsh, aren't there? It's personal development, it's investment in your workforce; training of any kind for the workforce is something that should be welcomed, and of course the training that we can provide with the support of the Welsh Government is training that is fully funded. Therefore, although the employer gives up some time, the training is fully funded from elsewhere. So we hope that businesses can see the benefits of working in partnership with us, and that we can offer something to them, and the outcome for them will be a happy, productive workplace that can provide something in addition to the usual services.
Welsh: Wel, y neges yw, os yw'ch busnes chi eisiau rhoi gwasanaeth da i bobl yng Nghymru, gwasanaeth dwyieithog yw'r gwasanaeth gorau y gallwch chi ei gael. Mae yna fuddion i'r busnes o gynnig gwasanaeth Cymraeg. Mae yna beth dystiolaeth ar hyn, onid oes? Ein neges ni yw bod - . Hynny yw, rydym ni mor frwd dros beth mae dysgu Cymraeg yn gallu rhoi i chi fel unigolyn, felly, mae pob math o resymau, onid oes? Mae datblygiad personol, buddsoddi yn eich gweithlu; mae hyfforddiant o unrhyw fath i'ch gweithlu yn rhywbeth i'w groesawu, ac wrth gwrs mae'r hyfforddiant yr ydym ni'n gallu ei gynnig, gyda chefnogaeth Llywodraeth Cymru, yn hyfforddiant wedi'i ariannu yn llawn. Felly, er bod y cyflogwr yn aml yn rhoi'r amser, mae'r hyfforddiant wedi'i ariannu yn llawn. Felly, rydym ni'n gobeithio bod busnesau yn gallu gweld y budd o weithio mewn partneriaeth gyda ni a'n bod ni'n gallu cynnig rhywbeth i'n gilydd. Y canlyniad iddyn nhw, gobeithio, fydd gweithle hapus, cynhyrchiol sy'n gallu cynnig rhywbeth ychwanegol i'w gwasanaeth arferol nhw.
English: Do you use YouTube as well? How does that work?
Welsh: A wyt ti'n defnyddio YouTube hefyd? Sut mae hynny'n gweithio?
English: At the moment everything is live on our digital platform. So, the aim in the first year is to get as many learners as possible to access that platform. There is a lot of stuff available there: news about our activities and so on and so forth. So, as we develop our open-access library, we will certainly be discussing, in developing the digital framework, how we can extend that further than our digital platform. So, YouTube is certainly one option. The resources are small and they can be put on Facebook, and so on. So, there are all sorts of ways of developing that resource library further.
Welsh: Ar hyn o bryd, mae popeth yn fyw ar ein platfform digidol ni. Felly, y nod yn y flwyddyn gyntaf ydy cael cymaint o ddysgwyr â phosibl i gyrraedd y platfform. Mae yna sawl peth ar gael yna: newyddion am ein gweithgaredd ni, ac yn y blaen. Felly, wrth i ni ddatblygu ein llyfrgell mynediad agored, yn sicr rydym ni'n mynd i drafod, wrth ddatblygu'r fframwaith digidol, sut rydym ni'n gallu ymestyn hynny ymhellach na ddim ond ar ein platfform digidol ni. Felly, mae YouTube yn sicr yn un ohonyn nhw. Mae'r adnoddau yn rhai bach, maen nhw'n gallu cael eu rhoi ar Facebook, ac yn y blaen. Felly, mae yna bob math o ffyrdd o ddatblygu'r llyfrgell adnoddau ymhellach.
English: The digital framework will be developed over the next three months. So, after that we will have a specific programme that we will be working to over the next few years. The digital platform is in place at the moment, so the major work over the last year has been to develop that bespoke digital platform for the site.
Welsh: Mae'r fframwaith digidol yn mynd i gael ei ddatblygu o fewn y tri mis nesaf. Felly, ar ôl hynny bydd gennym ni gynllun pendant i weithio tuag at y blynyddoedd nesaf. Mae'r platfform digidol yn ei le ar hyn o bryd, felly gwaith mawr blwyddyn diwethaf oedd adeiladu cynllun ar gefn platfform digidol bespoke ar gyfer y safle.
English: The centre as a whole?
Welsh: Y ganolfan yn ei chyfanrwydd?
English: Well, that's a good and interesting question, and perhaps I can't give you a comprehensive answer at the moment. In terms of the governance of the centre itself, we have an advisory board that scrutinises our policy and helps us to develop those policies. We have a board of directors that obviously looks at the financial side and the business side, and scrutinises our expenditure. In addition to that, the Welsh Government has a scrutiny committee established that looks at issues such as value for money. In terms of value for money and the way that the centre spends its money, as we distribute funds to our providers we use the Government's post-16 funding pattern. So, whatever that pattern is, we follow the same kinds of formulas. So, assurances in terms of value for money, in terms of what we buy and what we expect from our providers, are the same as those for FE.
Welsh: Mae hwnnw'n gwestiwn da, diddorol, ac efallai nad oes ateb llawn iawn gyda fi ar hyn o bryd. O ran llywodraethiant y ganolfan ei hun, mae gennym ni fwrdd ymgynghorol sy'n craffu ar ein polisïau ni ac yn ein cynorthwyo ni i ddatblygu ein polisïau ni. Mae gennym ni fwrdd cyfarwyddwyr sy'n amlwg yn edrych ar yr ochr ariannol a'r ochr busnes, ac yn craffu ar ein gwariant ni. Ar ben hynny, mae gan Lywodraeth Cymru pwyllgor craffu wedi'i sefydlu sydd yn edrych ar faterion megis gwerth am arian. O ran gwerth am arian, y ffordd mae'r ganolfan ei hun yn gwario ei harian, wrth i ni rannu arian i'n darparwyr ni, rydym ni'n defnyddio patrwm ariannu ôl-16 y Llywodraeth. Felly, beth bynnag yw'r patrwm hwnnw, rydym ni'n dilyn yr un math o fformiwlâu. Felly, mae'r sicrwydd o ran gwerth am arian a beth rydym ni'n ei brynu a'n disgwyliadau ni o'n darparwyr yr un fath a cholegau addysg bellach, er enghraifft.
English: And how do your governors challenge you?
Welsh: Sut mae eich llywodraethwyr chi yn eich herio chi?
English: Are you talking about directors or the scrutiny committee? There are many layers to this. The Government scrutiny committee has met three times, I believe, and we will be making further presentations to them in May. So, they ask questions in terms of delivery, the number of learners. There are important things to scrutinise, things such as retaining learners within the system. Our company directors scrutinise the financial side of things, and ensure that all of our systems are in place and, of course, we have internal and external auditors that look at our expenditure too.
Welsh: Cyfarwyddwyr y cwmni neu'r pwyllgor craffu? Mae llawer o haenau gyda ni. Mae pwyllgor craffu y Llywodraeth wedi cyfarfod, rydw i'n meddwl, dair gwaith erbyn hyn, ac fe fyddwn ni'n gwneud cyflwyniadau eto iddyn nhw ym mis Mai. Felly, maen nhw'n cwestiynu o ran cyflawniad, nifer y dysgwyr. Mae yna bethau pwysig i graffu arnyn nhw, pethau, er enghraifft, fel cadw dysgwyr yn y system. Mae'n cyfarwyddwr cwmni ni yn craffu o ran yr ochr ariannol ac ar beth rŷm ni'n ei wario, a sicrhau bod ein holl systemau ni yn gywir, ac, wrth gwrs, mae gyda ni archwilwyr mewnol ac allanol sy'n edrych ar ein gwariant ni.
English: But, as an example, the digital strategy: how are you going to challenge yourselves on that?
Welsh: Ond, fel enghraifft, eich strategaeth ddigidol chi: sut ydych chi yn mynd i herio'ch hunain ar gyfer hynny?
English: We have established a panel of experts to work with us on the digital framework, so they will bring expertise and help us to scrutinise the work that we do. Perhaps we're not always experts in everything within the centre, so it's important that we bring external experts in to assist us with that work. So, the first meeting is to take place, hopefully, in February, and then as we develop our digital framework they will also be able to advise and scrutinise that work.
Welsh: Mi ydym ni wedi sefydlu panel o arbenigwyr i weithio efo ni ar y fframwaith digidol, felly byddan nhw yn dod ag arbenigedd a hefyd yn ein helpu ni i graffu ar y gwaith rydym ni'n ei wneud. Efallai nad ydym ni bob tro yn arbenigwyr ar bopeth o fewn y ganolfan, felly mae'n bwysig ein bod ni yn tynnu arbenigwyr allanol i fewn i'n cynorthwyo ni efo'r gwaith. Felly, mae'r cyfarfod cyntaf yn mynd i ddigwydd, gobeithio, ym mis Chwefror, ac wedyn wrth i ni ddatblygu ein fframwaith digidol byddan nhw hefyd yn gallu cynghori a chraffu ar y gwaith hwnnw.
English: Can I ask about the additional £3 million you've had? How are you going to spend that?
Welsh: A gaf i ofyn am y £3 miliwn ychwanegol rydych chi wedi ei gael? Sut ydych chi'n mynd i wario hynny?
English: Of course. Just to ensure that we're entirely correct, it's £2.75 million, and it's all gone to a new project called Work Welsh, which we've just mentioned. Dona, do you want to say a little more about the project?
Welsh: Ie, wrth gwrs. Er mwyn bod yn fanwl gywir, erbyn hyn, £2.75 miliwn yw e. Mae'r arian yna i gyd wedi mynd at broject newydd o'r enw Cymraeg Gwaith yr ŷm ni newydd grybywll ychydig amdano fe. Dona, a wyt ti eisiau sôn ychydig mwy am y project?